Document ID: /roh_data/filtered/fineweb-2-filterrobots_roh.jsonl.gz/21210

Il 57avel inscunter da chapellas a Landquart che fiss sta ils 8 da schaner ha stuì vegnir annullà er quest onn. Atgnamain è quai adina in dals eveniments impurtants en il chalender da la musica populara cun var 1000 aspectaturas ed aspectaturs – e cun chapellas grischunas e da tuot la Svizra che sa scuntran per far musica en il Forum im Ried a Landquart. Però, sco l’on passa – er questa giada è stada la situaziun da corona memia difficila per far ina gronda sairada cun musica e divertiment.
Perquai preschentain nus in artg cun ina registraziun da temps passats, ina perla da noss archiv, parts dal 22avel inscunter dals 18 da schaner dal 1986 en il Marsöl a Cuira che è sta blers onns il lieu per quel eveniment, l’emprima giada il 1965 sin iniziativa dal musicant e cumponist Hans Niederdorfer. Quella giada en il «Marsöl» a Cuira ha moderà ha Wysel Gyr, ina da las figuras impurtantas da la scena da la musica populara, surtut pervia da sia emissiun da televisiun «Für Stadt und Land».
In musicant ch’è stà pliras giadas al inscunter da chapellas è Josias Just. Il clarinettist ha sunà cun la chapella Oberalp ed eir cun ses frars da la chapella Just-Buaba.
Ed el sa regorda bain da l'atmosfera en il Marsöl e pli tard lura a Lanquart en il Forum im Ried:
Qua pudais vus tadlar las emissiuns cun l'inscunter da chapellas dal 1986 a Cuira
Tadlai nossas pli novas registraziuns, intervistas cun cumponists ed istorgias da davant e davos ils palcs da concert.
Per pudair abunar quest podcast duvrais Vus ina software cumpatibla cun podcast u ina app. Sche Vossa app n'è betg en la glista sura, lura pudais copiar la feed URL manual en Vossa app da podcast u software.